Wen: Nianell weer op verhoog ná sewe jaar | Maroela Media
Vir die eerste keer in sewe jaar gaan Nianell weer op die verhoog te sien wees in die Atterbury-teater in Pretoria.
Nianell gaan ou bekende liedjies soos "Who Painted the Moon Black" en "Life's Gift" sing, asook ses splinternuwe snitte van haar jongste werk.
Nianell het die afgelope paar jaar minder op musiek en meer op lewensafrigting gefokus. Sy het twee boeke, Knowing Who I Am en Life Simplified, gepubliseer, wat handel oor die tema dat die lewe nie met mense gebeur nie, maar dat jy, saam met God, 'n medeskepper van jou lewe is.
Sy bied ook sessies aan waarin sy mense leer om hulself te aanvaar nes hulle is. Sy gebruik musiek om mense te help om met hul gevoelens in aanraking te kom.
Vir hierdie optrede gaan Nianell weer haar musiekbaadjie aantrek en die gehoor met haar sang betower. Sy gaan ook, saam met 'n volledige orkes, agter die klavier inskuif.
Nianell sê haar jongste liedjies verteenwoordig hoe sy tans in haar lewe voel – gelukkig, selfversekerd en tevrede. Een van dié liedjies "Shine" handel juis daaroor dat sy uiteindelik in 'n plek in haar lewe is dat sy gemaklik is met wie sy is en gereed is om te skyn.
"Dit was vir my 'n reis om te kom waar ek nou is, maar ek het net weer besef hoe belangrik dit is dat die buitewêreld nie jou lig moet demp nie. Jy is in beheer van jou eie lewe en lig. Nie een ander mens is jy nie, en niemand anders kan jou lig laat skyn nie."
"Dit [haar jongste liedjies] herinner my aan die diep aanvaarding, vrede en geluk wat ek vir myself het. Ek probeer nie meer die buitewêreld beïndruk nie en ek vind nie geluk buite myself nie. Ek hoop dit kan ander help om ook so te voel."
Kaartjies vir die optrede kan hier gekoop word.
Nianell gaan vir slegs een aand, Sondag 6 Junie om 18:00, in die Atterbury-teater in Pretoria te sien wees. Drie gelukkige Maroela Media-lesers kan elk 'n dubbelkaartjie wen vir dié optrede. Die kompetisie sluit Vrydag 28 Mei om 23:45.
Die sluitingsdatum van die kompetisie is Vrydag 28 Mei 2021 om 23:45.
Die prys word verskaf deur Tania Fourie Promosies.
Maroela Media, Tania Fourie Promosies en die Atterburyteater is nie verantwoordelik vir enige skade of verlies wat jy of jou metgesel mag ly voortspruitend uit die kompetisie nie.
Drie aparte wenners ontvang elkeen 'n dubbelkaartjie om die vertoning by te woon.
Die prys sluit enige uitgawes soos reis, verblyf, etes en drankies uit.
Die wenners sal op Maandag 31 Mei by Maroela Media se Facebookblad aangekondig word.
Die wenners sal telefonies deur Tania Fourie Promosies gekontak word om te reël waar die kaartjies beskikbaar gaan wees.
As jy instem mag Maroela Media jou persoonlike besonderhede stoor en jou kontak vir promosies en vrywillige ondersteuning.
Personeellede van Maroela Media, Tania Fourie Promosies en die Atterburyteater kom nie in aanmerking vir die prys nie.